Félegyházi Balázs

Adományos torna a szabadban
2021-06-08 18:00 - 19:30, 2021-06-01 18:00 - 2021-07-01 19:30 (Europe/Budapest) | Pécel, Topolyos, Topolyosi szabadtéri sportpálya, Pécel, Pest, 2119, Magyarország
„MOZOGJ A SZABADBAN, HOGY SZABADABBAN MOZOGJ!” jelmondattal minden kedden este adományos szabadtéri WuShuang DaoYin foglalkozás a Topolyosban.
A mozgás a szabadban mindig különleges esemény. Minden alkalommal mások a körülmények – a hőmérséklet, a szél, a dudor a talajon a talpad alatt -, és épp ezért ez a legmegfelelőbb környezet a fejlődésnek, egészségmegörzésnek.
FOGLALKOZÁS DÍJA
Tekintettel arra, hogy az elmúlt időszakban sokak anyagi helyzete felborult, bizonytalanná vált, ezért Én azzal szeretnék egy kicsit visszaadni a városnak, hogy egész nyáron mindenki adományos formában vehet részt a foglalkozáson. Adományoddal anyagi lehetőségeidhez mérten értékeled a foglalkozást, a saját munkádat és a befektetett energiát közös célunk érdekében, mely a Te fejlődésed.
MIT HOZZ MAGADDAL:
Mozgás a szabadban – minden ami kellhet
A WuShuang DaoYin© a több mint 2500 éves múltra visszatekintő mozgásrendszer – a DaoYin (taojin) – és ezzel együtt a hagyományos kínai orvoslás elméleteit ötvözi a mai nyugati orvostudomány ismereteivel. A tradicionális taiji- (tájcsí) és qigong- (csikung) gyakorlatoktól eltérően a mozdulatok könnyen elsajátíthatóak, és mély elméleti háttérre sincs szükség a hatékony gyakorláshoz.
KINEK AJÁNLOTT?
Kortól és nemtől függetlenül mindenkinek, aki ülő vagy állómunkát végez, stresszes környezetben teljesít, illetve visszatérő fej-, nyak-, hátfájdalom, diagnosztizált gerincprobléma esetén, a mozgáshiányos életmódot felszámolóknak és mindazoknak, akik egészségmegőrzés céljából keresnek olyan mozgásformát, amelyet bárhol és bármikor tudnak alkalmazni külső segítség és eszközök nélkül.
A foglalkozások egyediek, változatosak. A tornán eszközöket nem használunk, a mozgások erősségét, dinamikáját mindenki maga választja meg.
A tornáról bővebben itt olvashatsz: WuShuang DaoYin kínai gerinctorna
